club47031643
Кудайдыҥ бичимелдери
Талдаштар

Катап ла алдыста
 Талдаштар 
Слерди
Кöрöргö уйаттузын
Катап ла ойнойдоор
Слер
Кирлÿ ойындараарды 
Кажыгарды ла öткÿре 
Кöрÿп отурым
Кирлÿ ичи буурыгарды 
Тойбос карындараарды
Jылу отургыш керек
Слерге
Карманаарда акча болзын
Ас эмес кöп болзын
Jылбыҥдап jÿгÿредеер
Jаҥы кöрÿшкен немеедий
Бой-бойордоҥ садыжадаар
Албаты ÿнин
Албатыҥ бу туру
Алдыҥда эзирик 
Кöзиҥди jаанада ач
Тоҥ кышкыда 
Мöш агажын
Торгулта токпоктогон
Эрлериҥ бу туру
Алакандары торзогон
Колы-будына Сарсу тÿшкен
Алтай jерин
Агаш-тажын кунураткан
Тазыл-тамыры
Ӱзÿлерге jеткен
Албатыҥ бу
Сениҥ алдыҥда
Алаканын jайып алган
Суранчыктап jÿрÿ  эрлериҥ
Кем jетирген албатыны
Jабыс кемине
Кем  тÿжÿрген
БУТ АЛДЫНА
Слер
Jамылуулар
Jаҥыс бойоорды
Сананганаар
Тöжööргö согунып
Jаҥыс бойоорды
Öрö кöдÿргенеер
Албатыгар
Туш башка база берген
Jÿс башка jаҥду
Jÿÿлерге jеде берген
Албатынаҥ слерге 
 Не керек
Jÿк ле ÿни 
Оны да слер
Садып аладыгар
Акчала 
АРАКЫЛА
 Ол ло 
Албаты бар деп
Сагыжарга кирет
Jÿк ле
Талдаштар алдында 
Баш болзын, Баш болзын